TECHNINĖ SPECIFIKACIJA
1. Bendra informacija
1.1. Perkančioji organizacija – Lietuvos Respublikos ekonomikos ir inovacijų ministerija (toliau – Perkančioji organizacija, Ekonomikos ir inovacijų ministerija).
1.2. Pirkimo objektas – skaitmeninio turinio projekto įgyvendinimo Vokietijos žiniasklaidos kanale paslaugos (toliau – Paslaugos).

2. Reikalavimai  paslaugoms
2.1. Perkamas vienas skaitmeninis turinio projektas straipsnio formatu Vokietijos nacionaliniame leidinyje WELT/welt.de arba jam lygiaverčiame. 
Perkančioji organizacija, remdamasi naujausio LAE (Leseranalyse Entscheidungsträger in Wirtschaft und Verwaltung) sprendimų priėmėjai versle ir viešajame administravime, tyrimo duomenimis, lygiaverčiais WELT laiko šiuos nacionalinius leidinius: DER SPIEGEL / spiegel.de, Süddeutsche Zeitung / süddeutsche.de, F.A.Z. / faz.net  ir Handelsblatt / handelsblatt.com. Šiame sąraše nenurodytas leidinys gali būti prilyginamas lygiaverčiu leidiniu, jeigu atitinka šiuos kriterijus: 
· Leidinys yra nacionalinio masto Vokietijos žiniasklaidos priemonė (ne regioninis).
· Leidinys pasiekia auditoriją Berlyne, Šiaurės Reine-Vestfalijoje, Bavarijoje, Badene-Viurtemberge, Žemutinėje Saksonijoje ir Hesene.
· Leidinio auditorija turi apimti aukščiausio ir aukštesnio lygmens vadovus versle ir viešajame administravime bei kitus verslo ir institucinių sprendimų priėmėjus. Auditorijos atitiktis turi būti pagrįsta nepriklausomo ir pripažinto Vokietijos auditorijų tyrimo duomenimis, pvz., LAE  arba lygiaverčiu tyrimu. 
· Leidinys yra orientuotas į verslo, ekonomikos, investicijų, ekonominės politikos, politikos ir kt. temas. 
· Leidinio redakcinė pozicija yra orientuota į verslo ir ekonomikos temas, o ne bendro pobūdžio naujienas. 
· Teikia skaitmeninių turinio projektų paslaugas.
· Turi skaitmeninę platformą su galimybe segmentuoti auditoriją pagal geografinę vietą ir profesinį profilį. 

3.	Skaitmeninis turinio projektas straipsnio formatu apima:
3.1. Turinio parengimą ir redagavimą, pritaikymą Vokietijos rinkos ekonominiam ir kultūriniam kontekstui bei nacionalinio leidinio auditorijos vartojimo įpročiams.   
3.2. Dizaino bei vizualinės medžiagos integravimą.
3.3. Publikavimą nacionalinio Vokietijos leidinio welt.de ar lygiaverčio leidinio skaitmeninėje platformoje.
3.4. Turinio sklaidą leidinio auditorijai, užtikrinant ne mažiau nei 3 mln. skaitmeninės turinio reklamos parodymų (angl. Ad impressions).
3.5. Turi sudaryti galimybę pasiekti tikslinę auditoriją, gyvenančią ir (ar) dirbančią prioritetinėse Vokietijos federalinėse žemėse: Berlyne; Šiaurės Reine-Vestfalijoje; Bavarijoje; Badene-Viurtemberge; Žemutinėje Saksonijoje; Hesene.
3.6. Turinio pritaikymą skaityti tiek kompiuteriuose, tiek mobiliuosiuose ir kituose (pvz.: planšetė) įrenginiuose.
3.7. Ne trumpesnį nei 4 (keturių) savaičių aktyvios turinio sklaidos laikotarpį, kurio metu turinio vienetas yra matomas ir pasiekiamas nacionalinėje žiniasklaidos priemonėje. 
 
4.	Reikalavimai turinio rengimui: 
4.1. Skaitmeninis turinio projektas turi būti rengiamas žiniasklaidos priemonės, kurioje bus publikuojamas turinio vienetas, redakcijos darbuotojų. Skaitmeninio turinio projekto įgyvendinimui reikalinga informaciją bei gaires, esant poreikiui, pateikia Perkančioji organizacija. 
4.2.  Turinio projektas turi būti pritaikytas konkrečios žiniasklaidos priemonės formatui, taikomiems leidinio redakcijos standartams, atsižvelgiant į leidinio auditorijos interesus ir informacijos vartojimo įpročius. 
4.3. Skaitmeninio turinio projekto tema ir turinys turi būti susiję su Lietuvos ekonomika, verslo ar investicine aplinka, Lietuvos ekonominiam konkurencingumui ir tarptautiniam pozicionavimui svarbiais sektoriais.
4.4. Tekstas turi būti ne reklaminio pobūdžio, o žurnalistinio stiliaus, organiškas ir pritaikytas konkretaus leidinio auditorijai. 
4. Sudaroma galimybė Perkančiajai organizacijai tekstą pamatyti ir prireikus koreguoti bent vieną kartą iki skaitmeninio turinio projekto publikavimo. 

5.	Terminai
5.1. Turinys turi būti parengtas ir galutinai suderintas su Perkančiąja organizacija per 4 (keturias) kalendorines savaites nuo Sutarties įsigaliojimo dienos.
5.2. Turinio projekto publikavimo data turi būti iš anksto suderinta su Perkančiąja organizacija, bet negali būti  vėlesnė nei 2026 m. lapkričio 1 d.
5.3. Nuo turinio publikavimo datos, skaičiuojamas ne mažiau nei 4 (keturių) savaičių aktyvios turinio sklaidos laikotarpis, kurio metu teksto vienetas yra matomas ir pasiekiamas nacionalinėje žiniasklaidos priemonėje. Aktyvios turinio sklaidos laikotarpis turi užsibaigti ne vėliau nei 2026 m. gruodžio 1 d.
5.4.  Ne vėliau kaip per 5 darbo dienas nuo kampanijos pabaigos tiekėjas turi pateikti galutinę rezultatų ataskaitą, kurioje nurodomi faktiniai skaitmeninės reklamos parodymai, pasiektos publikacijos peržiūros ir kiti turimi įsitraukimo rodikliai. 
6. Žalieji reikalavimai
6.1. Pirkimas laikomas žaliuoju, kadangi pirkimo objektas atitinka Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintos Aplinkos apsaugos kriterijų taikymo, vykdant žaliuosius pirkimus, tvarkos aprašo 2 skyriaus 4.4.3 punkte nurodytus reikalavimus: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
6.2. Pirkimui taip pat taikomi šie aplinkos apsaugos principai:  
6.2.1. sutartis, sutarties pakeitimai ir priėmimo-perdavimo aktai pasirašomi el. parašu ir nespausdinami;  
6.2.2. esant poreikiui, tiekėjas su sutarties vykdymu susijusius dokumentus turi teikti tik elektroniniu formatu;  
6.2.3. esant poreikiui, susitikimai (dėl sutarties vykdymo ir kt.) vyksta nuotoliniu būdu (jeigu nuotoliniu būdu neįmanoma susitikimo organizuoti, susitikus nenaudojami vienkartiniai indai, geriamas stalo vanduo).



